CELEX ID: 32010L0080
Publication Date: 2010-11-22

Document Text:
KOMISJONI DIREKTIIV 2010/80/EL,
22. november 2010,
millega muudetakse Euroopa Parlamendi ja nõukogu direktiivi 2009/43/EÜ seoses kaitseotstarbeliste toodete nimekirjaga
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 6. mai 2009. aasta direktiivi 2009/43/EÜ kaitseotstarbeliste toodete ühendusesisese veo tingimuste lihtsustamise kohta, (1) eriti selle artiklit 13,
ning arvestades järgmist:
(1)
Direktiivi 2009/43/EÜ kohaldatakse kõigi kaitseotstarbeliste toodete suhtes, mis vastavad Euroopa Liidu ühisele sõjaliste kaupade nimekirjale, mille nõukogu võttis vastu 19. märtsil 2007.
(2)
15. veebruaril 2010 võttis nõukogu vastu Euroopa Liidu ajakohastatud ühise sõjaliste kaupade nimekirja (2).
(3)
Seetõttu on vaja muuta direktiivi 2009/43/EÜ lisa, milles on esitatud kaitseotstarbeliste toodete nimekiri.
(4)
Kooskõla huvides peaksid liikmesriigid kohaldama käesoleva direktiivi järgimiseks vajalikke sätteid samast kuupäevast kui direktiivi 2009/43/EÜ järgimiseks vajalikke sätteid.
(5)
Käesoleva direktiiviga ettenähtud meetmed on kooskõlas direktiivi 2009/43/EÜ artiklis 14 viidatud komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 2009/43/EÜ lisa tekst asendatakse käesoleva direktiivi lisa tekstiga.
Artikkel 2
Ülevõtmine
1. Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2011. Nad edastavad kõnealuste normide teksti viivitamata komisjonile.
Kõnealuseid sätteid kohaldatakse alates 30. juunist 2012.
Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
Artikkel 3
Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Artikkel 4
Käesolev direktiiv on adresseeritud liikmesriikidele.
Brüssel, 22. november 2010

EuroVoc Classification:
Level 1: 100142
100147
100143
Level 2: 100168
100194
100173
Level 3: 2647
2464
3185
4045
All Concepts: 1631
2464
2647
3057